Osnovna škola August Cesarec

Vladimira Nazora 1

Špišić Bukovica

OIB: 39657433014

KLASA: 400-02/19-01/03

URBROJ: 2189-19-01-19-2

U Špišić Bukovici, 12. 12.2019.

OBRAZLOŽENJE FINANCIJSKOG PLANA ZA 2020. GODINU

TE PROJEKCIJA ZA 2021. I 2022. GODINU

1. **Sažetak djelokruga rada proračunskog korisnika**

 Osnovna škola August Cesarec obuhvaća matičnu školu u Špišić Bukovici i područne škole u Okrugljači, Bušetini, Rogovcu, Lozanu i Vukosavljevici. Djeca pohađaju nastavu u prvoj smjeni osim nižih razreda u matičnoj školi, koji nastavu pohađaju u prvoj i drugoj smjeni.

 Nastava, redovna, izborna, dodatna, dopunska i izvannastavne aktivnosti, se izvodi prema nastavnim planovima i programima koje je donijelo Ministarstvo znanosti i obrazovanja, Godišnjem planu i programu rada škole, operativnim godišnjim i mjesečnim planovima po pojedinim predmetima te Školskom kurikulumu za školsku 2019/2020. godinu.

 Školu polazi 288 učenika u 23 razredna odjela od toga 17 čistih a 6 kombiniranih. Za sljedeću školsku godinu očekujemo isti broj odjela.

1. **Obrazloženje programa rada školske ustanove**

 Glavna zadaća škole je kvalitetno obrazovanje i odgoj naših učenika što ostvarujemo kroz:

 -proces stalnog stručnog usavršavanja učitelja (seminari, stručni skupovi, aktivi) i kontinuiranim podizanjem materijalne osnove nastavnog standarda na višu razinu što je otežano velikom štednjom.

 - poticanjem učenika na izražavanje svojih sposobnosti kroz rad na dodatnoj nastavi i izvannastavnim aktivnostima

 - provođenjem svih zacrtanih zadaća u školskom kurikulumu. Naročito ističemo školske projekte i priredbe kroz koje se potiče humanost ili njeguje kulturna i duhovna baština našeg kraja.

 - poticanje nenasilja i lijepog ponašanja koje pratimo po odjelima cijele nastavne godine

1. **Zakonske i druge podloge na kojima se zasniva program rada škole**
* Zakon o odgoju i obrazovanju, NN 87/08.,86/09.,92/10.,90/11.,5/12.,16/12.,86/12.,94/13.,152/14.,07/17.,68/18.,98/19
* Zakon o ustanovama, NN 76/93., 29/97., 47/99., 35/08
* Zakon o proračunu NN 87/08., 136/12.,15/15, Pravilnik o proračunskim klasifikacijama NN 26/10., 120/13 i Pravilnik o proračunskom računovodstvu i računskom planu NN 124/14.,115/15.,87/16.,03/18
* Zakon o fiskalnoj odgovornosti NN 111/18, Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila NN 95/19
* Godišnji plan i program rada škole za 2019./2020. školsku godinu
* Školski kurikulum Osnovne škole August Cesarec
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške već godišnje operativne planove (Godišnji plan i program rada i Školski kurikulum).

Planovi se donose za nastavnu a ne fiskalnu godinu. To može biti razlog odstupanjima u izvršenju financijskih planova. Na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine. Planirana kapitalna ulaganja te investicijsko održavanje objekata navedena u GPPR škole za 2019./20. školsku godinu realizirati će se prema financijskim mogućnostima Virovitičko-podravske županije.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

 Izvori sredstava za financiranje rada škole su:

* Pomoći (skupina 636)– državni proračun za financiranje rashoda za zaposlene
* Opći prihodi i primici (skupina 671)- proračun Virovitičko-podravske županije za materijalne i financijske rashode te tekuće i investicijsko održavanje škole
* Vlastiti prihodi od iznajmljivanja školskog prostora ( skupina 661)
* Prihodi po posebnim propisima (skupina 652)
* Prihodi od prodaje stanova, 35% vrijednosti uplate (65% se uplaćuje u državni proračun) za nabavu knjiga za školsku knjižnicu
* Pomoći (skupina 636) –Općinski proračun za financiranje male škole (predškolski odgoj)
* Pomoći temeljem prijenosa EU sredstava (skupina 638) – za pomoćnike u nastavi

 i „Školsku shemu“

Kao proračunski korisnici u sklopu funkcija koje se decentraliziraju kod planiranja rashoda primjenjujemo financijske pokazatelje prikazane u tablici

|  |  |  |  |
| --- | --- | --- | --- |
|  |   | Projekcija  | Projekcija |
|  | Indeks 2020./2019. | Indeks 2021./2020. | Indeks 2022./2021. |
|  |  |  |  |
| Materijalni rashodi | 103,00 | 100,00 | 100,00 |
| Rashodi za nabavu nefinancijske imovine | 103,00 | 100,00 | 100,00 |

**Prihodi iz državnog proračuna**

 Izdaci za zaposlene planirani su u skladu s Temeljnim kolektivnim ugovorom za službenike i namještenike u javnim službama te s Kolektivnim ugovorom za zaposlenike u osnovnoškolskim ustanovama. Tako je pored plaće planiran prijevoz zaposlenika na posao i s posla, pomoći, dar za djecu, regres za godišnji odmor, božićnica i jubilarne nagrade. Planirana je i naknada poslodavca za nezapošljavanje određenog broja osoba s invaliditetom jer nemamo zaposlen potreban broj osoba s invaliditetom.

 **Prihodi od Županije**

 Od mase ukupnih sredstava za osnovne škole prvo se planiraju izdaci za energente, pedagošku dokumentaciju, prijevoz učenika, inspekcijske nalaze i zdravstvene preglede. Nakon odbitka navedenih troškova preostala sredstva dodjeljuju se školama prema broju učenika tzv. „Opseg programa“. U okviru ovih sredstava planiraju se izdaci za službena putovanja, uredski materijal i ostale materijalne rashode, materijal za tekuće održavanje, sitni inventar, telefon i poštu, komunalne usluge, oglase, računalne i ostale usluge, usluge tekućeg održavanja, reprezentacija i ostali rashodi te usluge platnog prometa.

 Za 2020. godinu „Opseg programa“ iznosi 500 kn po učeniku godišnje.

 **Vlastiti prihodi**

 Prihod od iznajmljivanja športske dvorane i školskih stanova koristit će se za tekuće i investicijsko održavanje i nabavu opreme..

 **Prihodi po posebnim propisima** –namjenska sredstva koja obuhvaćaju prihode od sufinanciranja prehrane u školskoj kuhinji, uplate za terensku nastavu i osiguranje učenika i sl., te projekt „Osiguravanje školske prehrane za djecu u riziku od siromaštva u Virovitičko-podravskoj županiji“.

**Predškolski odgoj**

Planirani su izdaci za plaću odgojiteljice i materijalne troškove za rad Ustrojbene

jedinice predškolskog odgoja pri osnovnoj školi August Cesarec Špišić Bukovica. Sredstva se osiguravaju u proračunu Općine Špišić Bukovica.

 **Pomoćnici u nastavi**

Za školsku 2019/2020. osigurana su dva pomoćnika u nastavi. Planirani su izdaci za plaću i prijevoz pomoćnika. Sredstva osigurava Virovitičko-podravska županija iz projekta „In-In-integracija i inkluzija“.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa.

* Tijekom šk. 2018/2019.god. školu je pohađalo 314 učenika.
* U natjecanjima iz znanja na Županijskoj razini je sudjelovalo 35 učenika te su osvojili 2 prva mjesta i 2 druga mjesta. 6 učenika sudjelovalo je na državnim natjecanjima i smotrama. 151 učenik je sudjelovao na županijskim športskim natjecanjima te su osvojili 1 prvo mjesto, 3 druga mjesta i 6 trećih mjesta
* Zaposlenici su se stručno usavršavali u školi (školska stručna vijeća), na županijskim stručnim vijećima i ostalim seminarima te individualno kroz LOOMEN.

 I nadalje nam je cilj osigurati što kvalitetnije odvijanje nastavnog procesa, kako u matičnoj tako i u područnim školama, kroz stručno usavršavanje nastavnog osoblja i osuvremenjivanje nastavnih sredstava i pomagala.

 v.d.ravnateljice:

 Ivana Simeunović, dipl.tur.komunikolog